רונן הרשקוביץ

רונן הרשקוביץ (נולד ב-1 בנובמבר 1972) הוא שחקן קולנוע, טלוויזיה ותיאטרון, יוצר, במאי ויזם תרבותי ישראלי.

 ביוגרפיה 
הרשקוביץ בוגר החוג לתיאטרון - מגמת משחק (BFA) מאוניברסיטת תל אביב (2000) ותוכנית הבוגרים של N.Y.U טיש. הוא היה חבר בלהקת הקומדיה דל'ארטה של יורם בוקר משנת 1998 ושיחק בתיאטרון הבימה בשנים 2000-2003 ובתיאטרון חיפה בשנים 2003–2005. בנוסף, הופיע בתיאטרון אורנה פורת, תיאטרון תמונע, הצגות מסחריות וב'תיאטרון בסלון', מיזם התרבותי-חברתי שהקים בשנת 2009. הרשקוביץ משתתף, בחבר-מייסד, גם בהרכב האימפרוביזציה קומיקזה.

 קריירה 
בתחום הקולנוע והטלוויזיה, הרשקוביץ השתתף ביצירות שונות ביניהן: "מישהו לרוץ איתו", "ימים קפואים", "הדברים שמאחורי השמש" ו"סלסה תל אביב". בתחילת שנות ה-2000, החל להשתתף בסרטים רבים מסוגת קולנוע חרדי, ביניהן: "אופני הרעם", "הרפתקאה בפראג", הנקמה היהודית 2: חטיפת אייכמן, "כוחם של תהילים", "הדיסק הצרוב", "מנין חסר", הנקמה היהודית 3: משימה בנפאל, "אבודים בדרך", "חרב דוד", "נשק שחור" ועוד.

משנת 2002, הרשקוביץ ביים וכתב עשרות מופעים וסרטים. בין עבודותיו ניתן למנות את אירועי המכביה ה-17, ה-18 וה-19 כולל אירועי זיכרון לגשר המכבייה, אירועי תגלית בשנים 2010–2013 בבנייני האומה ובלטרון, וכן סרטונים ואירועים עסקיים לחברות הפקה שונות ולחברות מובילות במשק כמו בנק הפועלים, בנק מזרחי טפחות, שטראוס גרופ, הקרן לירושלים, סלקום, יוניליוור ו-IBM.

 קריירה ניהולית 
לצד פעילותו האמנותית, הרשקוביץ מילא שורת תפקידי ניהול. בשנים 1993-1995 שימש כסמנכ"ל ארגון נוער לנוער BBYO, עם אחריות על סניפי אירופה וישראל, פיתוח תכנים והדרכת צוותי חינוך. בין השנים 2001–2007 היה סמנכ"ל מתנדבים של ארגון "לתת" - סיוע הומניטרי ישראלי, עם אחריות על 12,000 מתנדבים, פיתוח ארגוני וגיוס שיתופי פעולה בארץ ובחו"ל.

הרשקוביץ היה חבר דירקטוריון ב"שח"ם – ארגון השחקנים והשחקניות בישראל" בשנים 2001-2015 ונמנה עם מייסדי הארגון. כמו כן, היה חבר בצוות חשיבה ארצי לפיתוח מקצועי במגזר השלישי בג'וינט ישראל בשנים 2005-2009. בשנים 2009-2022 כיהן כמנכ"ל תיאטרון בסלון, ובמקביל ניהל את קפסולה בית תוכן בשנים 2016–2022.

 חיים אישיים 
הרשקוביץ מתגורר בהוד השרון.

 פילמוגרפיה נבחרת 

קולנוע
שנה שםבימויחברת הפקה2001–2002אופני הרעםאריאל כהן ושחר בן חורהאחים כהן וחצי2003הרפתקאה בפראגהרפתקאה בפראג (חלק 2)2004הנקמה היהודית 2: חטיפת אייכמןיהודה גרובייסגרובייס הפקותהנקמה היהודית 2: חטיפת אייכמן (חלק 2)כוחם של תהיליםהדיסק הצרובאריאל כהן ושחר בן חורהאחים כהן וחצי2005מנין חסר (המשך של הדיסק הצרוב)הנקמה היהודית 3: משימה בנפאליהודה גרובייסגרובייס הפקותאבודים בדרך2007הצחקתם אותיאריאל כהן ושחר בן חורהאחים כהן וחצי2006הדברים שמאחורי השמשיובל שפרמןמישהו לרוץ איתועודד דוידוףימים קפואיםדני לרנרחרב דוד 1: הרפתקה בבודפשטאריאל כהן ושחר בן חורהאחים כהן וחציחרב דוד 2: כנגד הזמןחרב דוד 3: סוף הדרךהעיתון: שורה מסוכנתיהודה גרובייסגרובייס הפקותהעיתון 2: החפרפרתהעיתון 3: המדליףהעיתון 4: תיק פתוחהעיתון 5: סוף ציטוט2008נשק שחור 1: הרפתקה באיסטנבולאריאל כהן ושחר בן חורהאחים כהן וחצינשק שחור 2: משחק מסוכןנשק שחור 3: זהות בדויהנשק שחור 4: מפגש גורליהזדמנות לשינוי2011סלסה תל אביביוחנן ולרTBAהתכשיטיהודה גרובייסגרובייס הפקות

 הערות שוליים 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני קולנוע חרדי
קטגוריה:ישראלים שנולדו ב-1972